星期五放工同朋友食餐飯聚一聚!朋友唔中意生冷野，我唯有一個人order幾隻蠔過下口癮。叫咗兩款生蠔，其中一款係美國石蠔比較大隻，令一款美國熊本蠔size就細啲，但幾重蠔味，好鮮甜，各有千秋。水牛城雞翼肉質滑嫩，雞皮香脆，配上玩碟的沙律醬更加惹味。蟹肉海鮮餅餅煎得夠香口，但食落幾油膩！沾上伴碟既酸辣醬會較開胃！蟹餅未到一半，好似冇咩海鮮料肉，食唔到海鮮鮮味。伴碟嘅沙律菜都幾新鮮，入口非常爽甜，可以減低油膩感！